b'\n_START_ARTICLE_\nBaltasis kraujo k\xc5\xabnelis\n_START_SECTION_\nNeutrofilas\n_START_PARAGRAPH_\nNeutrofilai sudaro did\xc5\xbeiausi\xc4\x85 procent\xc4\x85 balt\xc5\xb3j\xc5\xb3 kraujo k\xc5\xabneli\xc5\xb3 (apie 60%). \xc5\xa0ie granulocitai saugo organizm\xc4\x85 fagocituodami (vir\xc5\xa1kindami) bakterijas, \xc4\xafvairias atliekas ar kitus svetimk\xc5\xabnius. Kadangi neutrofil\xc5\xb3 lizosomos neatsinaujina, po keli\xc5\xb3 patogen\xc5\xb3 fagocitozi\xc5\xb3, \xc5\xbe\xc5\xabsta. Taip pat, neutrofilai yra labai svarb\xc5\xabs proteoliz\xc4\x97s (vandens ry\xc5\xa1i\xc5\xb3 \xc4\xafterpimas \xc4\xaf baltymus, kad \xc5\xa1ie b\xc5\xabt\xc5\xb3 lengviau skaidomi) vyksmui. Gyvavimo trukm\xc4\x97 organizme nuo 3 iki 24 valand\xc5\xb3, o tam tikrais atvejais\xc2\xa0\xe2\x80\x93 ir 5 paros.\n_START_SECTION_\nBazofilas\n_START_PARAGRAPH_\nBazofilai sudaro tik 0.01-0.3% vis\xc5\xb3 leukocit\xc5\xb3. Daugiausia kovoja su \xc4\xafvairiais alergenais. Bazofiluose yra kaupiamas histaminas, kuris skatina kraujo tek\xc4\x97jimo pagaus\xc4\x97jim\xc4\x85 tam tikroje vietoje, bei heparinas, kuris neleid\xc5\xbeia kraujui u\xc5\xbekre\xc5\xa1\xc4\x97ti per greitai (pavyzd\xc5\xbeiui, dar nebaigus kovoti su svetimk\xc5\xabniais).\n_START_SECTION_\nEozinofilas\n_START_PARAGRAPH_\nEozinofilai taip pat dalyvauja svetimk\xc5\xabni\xc5\xb3 fagocitoz\xc4\x97je ir daugiausiai kovoja su \xc4\xafvairiais parazitais, patekusiais \xc4\xaf organizm\xc4\x85. Atvirk\xc5\xa1\xc4\x8diai nei neutrofil\xc5\xb3, eozinofil\xc5\xb3 lizosomos atsinaujina. Pagrindiniai eozinofil\xc5\xb3 taikiniai - alergini\xc5\xb3 reakcij\xc5\xb3 suk\xc4\x97l\xc4\x97jai. \xc5\xa0ie granulocitai sudaro 1-6% vis\xc5\xb3 leukocit\xc5\xb3 organizme ir gyvena apie 8-12 valand\xc5\xb3.'